Forslag til Rådets afgørelse om Fællesskabets holdning i associeringsrådet til Den Tjekkiske Republiks deltagelse i Fællesskabets programmer på områderne for erhvervsuddannelse, ungdomsanliggender og uddannelse (98/C 116/11) KOM(98) 93 endelig udg. - 98/0067(CNS)

(Forelagt af Kommissionen den 24. februar 1998)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 126 og 127, sammenholdt med artikel 228, stk. 3, første afsnit,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

Tillægsprotokollen til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Den Tjekkiske Republik på den anden side er blevet indgået ved Rådets og Kommissionens afgørelse af 4. december 1995;

i henhold til artikel 1 i tillægsprotokollen kan Den Tjekkiske Republik deltage i Fællesskabets rammeprogrammer, særprogrammer, projekter eller andre foranstaltninger på områderne for erhvervsuddannelse, ungdomsanliggender og uddannelse, og ifølge artikel 2 fastlægges vilkår og betingelser for Den Tjekkiske Republiks deltagelse i de i artikel 1 nævnte aktiviteter af associeringsrådet;

ifølge Rådets afgørelse 94/819/EF af 6. december 1994 om et handlingsprogram for gennemførelse af en erhvervsuddannelsespolitik i Det Europæiske Fællesskab (1) (i det følgende benævnt »Leonardo da Vinci«), særlig artikel 9, stk. 1, Europa-Parlamentet og Rådets afgørelse 818/95/EF af 14. marts 1995 om vedtagelse af tredje fase af »Ungdom for Europa«-programmet (2), særlig artikel 7, stk. 4, og Europa-Parlamentet og Rådets afgørelse 819/95/EF af 14. marts 1995 om iværksættelse af Fællesskabets handlingsprogram på uddannelsesområdet (3) (i det følgende benævnt »Socrates«), særlig artikel 7, stk. 3, skal disse programmer være åbne for deltagelse af de associerede lande i Central- og Østeuropa i overensstemmelse med vilkårene for deltagelse i fællesskabsprogrammer i tillægsprotokollerne til associeringsaftalerne;

i afgørelsen truffet af associeringsrådet mellem EF og Den Tjekkiske Republik af 30. september 1997 (4) er defineret vilkårene og betingelserne for Den Tjekkiske Republiks deltagelse i fællesskabsprogrammer inden for områderne erhvervsuddannelse, ungdomsanliggender og uddannelse -

TRUFFET FØLGENDE AFGØRELSE:

Vedlagte udkast til associeringsrådets afgørelse angiver den holdning, som Fællesskabet skal vedtage i associeringsrådet, der er oprettet ved Europaaftalen mellem De Europæiske Fællesskaber og deres medlemsstater på den ene side og Den Tjekkiske Republik på den anden side, og som vedrører Den Tjekkiske Republiks deltagelse i fællesskabsprogrammer inden for erhvervsuddannelse, ungdomsanliggender og uddannelse fra 1998.

(1) EFT L 340 af 29.12.1994.

(2) EFT L 87 af 20.4.1995.

(3) EFT L 87 af 20.4.1995.

(4) EFT L 277 af 10.10.1997.

Udkast til afgørelse truffet af associeringsrådet mellem EF og Den Tjekkiske Republik om ændring af afgørelse nr. 2/97 truffet af associeringsrådet mellem De Europæiske Fællesskaber og deres medlemsstater på den ene side og Den Tjekkiske Republik på den anden side den 30. september 1997 om vedtagelse af vilkår og betingelser for Den Tjekkiske Republiks deltagelse i Fællesskabets programmer på områderne for erhvervsuddannelse, ungdomsanliggender og uddannelse

ASSOCIERINGSRÅDET HAR -

under henvisning til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Den Tjekkiske Republik på den anden side (1),

under henvisning til tillægsprotokollen til Europaaftalen om oprettelse af en associering mellem De Europæiske Fællesskaber og deres medlemsstater på den ene siden og Den Tjekkiske Republik på den anden side vedrørende Den Tjekkiske Republiks deltagelse i Fællesskabets programmer, særlig artikel 1 og 2 (2),

under henvisning til afgørelse nr. 2/97 truffet af associeringsrådet mellem De Europæiske Fællesskaber og deres medlemsstater på den ene side, og Den Tjekkiske Republik på den anden side den 30. september 1997 om vedtagelse af vilkår og betingelser for Den Tjekkiske Republiks deltagelse i Fællesskabets programmer på områderne for erhvervsuddannelse, ungdomsanliggender og uddannelse (3), og

ud fra følgende betragtninger:

I henhold til artikel 1 i tillægsprotokollen kan Den Tjekkiske Republik deltage i Fællesskabets rammeprogrammer, særprogrammer, projekter eller andre foranstaltninger på områderne for erhvervsuddannelse, ungdomsanliggender og uddannelse;

i henhold til artikel 2 i tillægsprotokollen træffer associeringsrådet beslutning om vilkår og betingelser for Den Tjekkiske Republiks deltagelse i de i artikel 1 omtalte aktiviteter;

der kræves en tilpassning af bestemmelserne om Den Tjekkiske Republiks finansielle bidrag som defineret i bilag I, punkt 5, og i bilag II, punkt 7 i afgørelse nr. 2/97 truffet af associeringsrådet mellem De Europæiske Fællesskaber og deres medlemsstater på den ene side og Den Tjekkiske Republik på den anden side den 30. september 1997 om vedtagelse af vilkår og betingelser for Den Tjekkiske Republiks deltagelse i Fællesskabets programmer på områderne for erhvervsuddannelse, ungdomsanliggender og uddannelse -

TRUFFET FØLGENDE AFGØRELSE:

Artikel 1

Afgørelse nr. 2/97 truffet af associeringsrådet mellem De Europæiske Fællesskaber og deres medlemsstater på den ene side og Den Tjekkiske Republik på den anden side den 30. september 1997 om vedtagelse af vilkår og betingelser for Den Tjekkiske Republiks deltagelse i Fællesskabets programmer på områderne for erhvervsuddannelse, ungdomsanliggender og uddannelse, ændres således:

Punkt 7 i bilag II affattes således:

»7. Den Tjekkiske Republik betaler de supplerende administrative udgifter, der er omtalt under punkt 3, 4, og 5, over landets nationale budget.

Den Tjekkiske Republik betaler også over landets nationale budget 50 % af det resterende årlige bidrag til Leonardo da Vinci-programmet, som er omtalt under punkt 3, og 67 % af det resterende årlige bidrag til programmerne Socrates og Ungdom for Europa, som er omtalt under punkt 4 og 5.

Efter de almindelinge programmeringsprocedurer under Phare-programmet vil de resterende 50 % for Leonardo-programmet og de resterende 33 % for Socrates og Ungdom for Europa blive betalt over Den Tjekkiske Republiks årlige nationale Phare-indikativprogram.«

Artikel 2

Denne afgørelse finder anvendelse under hele afviklingsperioden for programmerne Leonardo da Vinci, Ungdom for Europa og Socrates (indtil 31. december 1999).

Artikel 3

Denne afgørelse træder i kraft på dagen for vedtagelsen i associeringsrådet.

(1) EFT L 347 af 31.12.1993.

(2) EFT L 317 af 30.12.1995.

(3) EFT L 277 af 10.10.1997.